Na temelju članka 19. st. 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18. i 112/19), pročelnica Jedinstvenog upravnog odjela Općine Kloštar Podravski raspisuje

**JAVNI NATJEČAJ**

**za prijam u službu na radno mjesto: viši** **stručni suradnik za proračun, financije i računovodstvo, 1 izvršitelj/izvršiteljica**

Služba se zasniva na neodređeno vrijeme, uz probni rad od 3 mjeseca.

**Kandidati moraju ispunjavati opće i posebne uvjete.**

**Opći uvjeti za prijam:**

* punoljetnost
* hrvatsko državljanstvo

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

**Posebni uvjeti za prijam:**

* magistar struke ili stručni specijalist ekonomske struke,
* najmanje jedna godina radnog iskustva na odgovarajućim poslovima,
* položen državni ispit
* poznavanje rada na računalu,
* opća zdravstvena sposobnost za obavljanje poslova radnog mjesta na koje se osoba prima\*.

\* Kandidat koji bude izabran dužan je priložiti uvjerenje o zdravstvenoj sposobnosti, nakon obavijesti o izboru, a prije donošenja rješenja o prijmu u službu.

Ukoliko izabrani kandidat u primjerenom roku ne dostavi uvjerenje o zdravstvenoj sposobnosti, smatrat će se da ne ispunjava uvjete propisane natječajem.

Uz prijavu kandidati su dužni priložiti:

– životopis,

– dokaz o državljanstvu (preslika osobne iskaznice),

– dokaz o stručnoj spremi (preslika diplome),

– dokaz o ostvarenom radnom stažu ( elektronički zapis Hrvatskoga zavoda za mirovinsko osiguranje),

- uvjerenje o nekažnjavanju izdano od nadležnog suda – ne starije od 3 mjeseci od zadnjeg dana roka za

 podnošenje prijava,

– vlastoručno potpisanu izjavu danu pod materijalnom i kaznenom odgovornošću, koju ne treba ovjeravati, da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Navedeni dokazi prilažu se u izvorniku ili presliku koji ne treba biti ovjeren, a izabrani kandidat će predočiti izvornike prije donošenja rješenja o prijmu u službu.

Na natječaj se mogu ravnopravno prijaviti osobe obaju spolova. Izrazi koji se u ovom natječaju koriste, a imaju rodno značenje, odnose se jednako na muški i ženski rod.

U Jedinstvenom upravnom odjelu nije osigurana zastupljenost pripadnika srpske nacionalne manjine sukladno Ustavnom zakonu o pravima nacionalnih manjina.

Kandidat koji ima pravo prednosti kod prijma u službu prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Kandidat koji ima pravo prednosti kod prijma u službu po posebnim zakonima dužan je uz prijavu na natječaj priložiti sve dokaze o ostvarivanju traženih uvjeta iz natječaja, kao i sve dokaze predviđene posebnim zakonom na osnovi kojeg ostvaruje pravo prednosti na koje se poziva.

Urednom prijavom smatra se prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj te se toj osobi dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj.

Protiv navedene obavijesti osoba kojoj je obavijest upućena nema pravo podnošenja pravnog lijeka.

S kandidatima prijavljenim na natječaj koji ispunjavaju formalne uvjete iz natječaja provest će se prethodna provjera znanja i sposobnosti koja obuhvaća pisano testiranje.

Ako kandidat ne pristupi prethodnoj provjeri, smatra se da je povukao prijavu na natječaj.

Opis poslova i podaci o plaći radnog mjesta za koje je raspisan natječaj, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru objavit će se na službenoj web-stranici Općine Kloštar Podravski [www.klostarpodravski.hr](http://www.klostarpodravski.hr)

Na istoj web-stranici i na oglasnoj ploči Općine Kloštar Podravski objavit će se vrijeme održavanja prethodne provjere znanja i sposobnosti kandidata putem pisanog testiranja, i to najmanje pet dana prije održavanja pisanog testiranja.

O rezultatima natječaja kandidati će biti obaviješteni u roku od 30 dana od isteka roka za podnošenje prijava.

Prijave na natječaj s prilozima podnose se u roku od 8 dana od objave natječaja u Narodnim novinama na adresu: Općina Kloštar Podravski, Povjerenstvo za provedbu natječaja, kralja Tomislava 2, 48362 Kloštar Podravski s naznakom: »Javni natječaj za prijam u službu na radno mjestoviši stručni suradnik za proračun, financije i računovodstvo – ne otvarati«, poštom ili se predaju neposredno u pisarnicu Općine Kloštar Podravski.

S osobnim podacima kandidata postupat će se sukladno Općoj uredbi o zaštiti podataka (EU GDPR) i Zakonu provedbi opće uredbe o zaštiti podataka („Narodne novine“ broj 42/18.),uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

 JEDINSTVENI UPRAVNI ODJEL

 OPĆINE KLOŠTAR PODRAVSKI